อบต.จัดโครงการอบรมมุสลิมะห์ (อบรมสตรีที่นับถือศาสนาอิสลาม) วิธีดำเนินงาน โดยจัดการอบรมให้ความรู้ด้านศาสนาอิสลาม ในวันศุกร์ เวลา 09.00 น. - 11.00 น. จำนวน วันละ 2 ชั่วโมง จำนวน 25 ครั้ง 25 ศุกร์ ประมาณ 6 เดือน โดยจัดที่มัสยิด 7 มัสยิด พร้อมกัน เวลาเดียวกัน ใช้วิทยากร มัสยิดละ 1 คน รวม 7 คน ให้ค่าตอบแทน คนละ 500 บาทต่อวัน (ชม.ละ 250 บาท) โดยให้ความรู้เรื่องศาสนาวันละเรื่อง เช่น เรื่องการถือศีลอด การละหมาด มารยาทต่างๆ ฯลฯ ตามหลักศาสนาอิสลาม มัสยิดละ 25 เรื่อง โดยแต่ละมัสยิดวิทยากรจะให้ความรู้แต่ละครั้งเรื่องจะไม่เหมือนกัน (แต่ละมัสยิดวิทยากรเป็นผู้กำหนด) คิดเป็นค่าวิทยากร มัสยิดละ 500x25 = 12,500 บาท รวม 7 มัสยิด = 7 x 12,500 เป็นเงิน 87,500 บาท **ขอสอบถามครับ 1.** อบต.สามารถจัดได้หรือไม่อย่างไร ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗แก้ไขเพิ่มเติมถึง ฉบับที่ 6 พ.ศ.2552 ตามอำนาจหน้าที่ของ อบต. มาตรา 67 (5) ส่งเสริมการศึกษา ศาสนา และวัฒนธรรม (๖) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ ตามอำนาจหน้าที่ ส่งเสริมการศึกษา ศาสนา และวัฒนธรรม **2.** เป็นภารกิจซ้ำซ้อนหรือไม่ กับพระราชบัญญัติการบริหารองค์กรศาสนาอิสลาม พ.ศ.2540 มาตรา 35 คณะกรรมการอิสลามประจำมัสยิดมีอำนาจหน้าที่ (6) อำนวยความสะดวกและอบรมสั่งสอนให้สัปปุรุษประจำมัสยิดปฏิบัติศาสนกิจโดยถูกต้องเคร่งครัด (12) ส่งเสริมการศึกษาและจัดกิจกรรมที่ไม่ขัดต่อบัญญัติแห่งศาสนาอิสลาม และมาตรา 37 อิหม่ามมีอำนาจหน้าที่ (5) สั่งสอนและอบรมหลักธรรมทางศาสนาอิสลามแก่บรรดาสัปปุรุษประจำมัสยิด และตามระเบียบกระทรวงมหาดไทยว่าด้วยการเบิกจ่ายเงินค่าตอบแทนประธานกรรมการอิสลามประจำจังหวัด อิหม่าม คอเต็บ และบิหลั่น (ฉบับที่ 3) ได้กำหนดค่าตอบแทนให้อิหม่าม อัตรา/เดือน 1,200 บาท,คอเต็บอัตรา/เดือน 1,000 บาท, บิหลั่น อัตรา/เดือน 1,000 บาท **3.** อบต.สามารถจัดโครงการนี้เองได้หรือไม่ **4.** หรืออุดหนุนงบประมาณให้มัสยิดจัดได้หรือไม่